**BENDROJI TECHNINĖS SPECIFIKACIJOS DALIS**

1. **SĄVOKOS IR SUTRUMPINIMAI**
   1. **Klientas** – UAB „Ignitis grupės paslaugų centras“.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Paslaugų teikėjo ir Kliento dėl Pirkimo objekto.
   4. **Šalys** – Klientas ir Paslaugų teikėjas.
   5. **Aptarnavimo paslaugos –** Sistemos Priežiūros paslaugos ir Vystymo paslaugos.
   6. **Priežiūros paslaugos –** Sistemos priežiūros paslaugos, susidedančios iš Sistemos Palaikymo paslaugų ir Konsultavimo paslaugų.
   7. **Palaikymo paslaugos** **–** Sistemos darbo problemų/ sutrikimų nustatymas ir jų sprendimas.
   8. **Konsultavimo paslaugos –** Kliento atstovų konsultavimas visais su Sistemos panaudojimu, vystymu ir jos veikimu susijusiais klausimais.
   9. **Vystymo paslaugos** – Sistemos tobulinimo, keitimo paslaugos.
   10. **Kritinė klaida –** avarinis Sistemos darbo sutrikimas, kai problema neleidžia atlikti esamų Sistemos funkcijų daugiau nei 5% Sistemos naudotojų.
   11. **Reakcijos laikas –** laikas, per kurį Teikėjas po pranešimo gavimo atlieka preliminarią problemos analizę, nustato klaidos prioritetą, taip pat priskiria konsultantą, kuris toliau dirbs su atsiradusia klaida ar poreikiu ir informuoja apie tai Klientą elektroniniu paštu arba kitu Šalių sutartu būdu.
   12. **Sistemos naudotojas** - įmonės darbuotojas, kuris jungiasi prie sistemos ir dirba su ja.
   13. **Užsakymas** – Kliento Paslaugų teikėjui teikiamas užsakymas dėl Paslaugų teikimo. Visi Šalių pranešimai ir Užsakymai siunčiami Sutarties SD Priede Nr. 1 nurodytais Šalių kontaktais ir laikomi gautais po 24 (dvidešimt keturių) valandų nuo jų išsiuntimo elektroniniu paštu arba po 5 (penkių) kalendorinių dienų, jei siunčiami Šalies registruotu paštu arba laikomi gautais įteikimo momentu, jei įteikiami tiesiogiai.
2. **SUTARTINIŲ ĮSIPAREIGOJIMŲ VYKDYMO VIETA**
   1. Paslaugų teikėjas teikia Paslaugas naudodamas savo ir Kliento IT infrastruktūrą.
   2. Paslaugų rezultatai turi būti siunčiami Klientui priemonėmis:

2.2.1. Išeities kodai – SVN;

2.2.2. Vykdomieji kodai – GITLAB;

2.2.3. Dokumentacija – GITLAB.

* 1. Šalims raštu susitarus, Paslaugoms suteikti Paslaugų teikėjui Sutarties vykdymui paskirtiems darbuotojams bus suteiktos nuotolinio prisijungimo galimybės prie Sistemos vystymo ir testavimo aplinkos Prisijungimai prie gamybinės aplinkos bus suteikiami atskiru sutarimu. Prieš suteikiant prisijungimus prie Sistemos, Paslaugų teikėjas ir jo darbuotojai privalo Klientui pateikti pasirašytus saugumo ir konfidencialumo dokumentus pagal Kliento vidines tvarkas ir reikalavimus.

1. REIKALAVIMAI PIRKIMO OBJEKTUI
   1. **Pirkimo objekto aprašymas**
      1. **Sistemos Aptarnavimo paslaugos susideda iš Priežiūros paslaugų ir Vystymo paslaugų.**
      2. **Priežiūros paslaugas sudaro:** 
         1. Sistemos Palaikymo paslaugos - techninių Sistemos darbo problemų nustatymas ir sprendimas.
         2. Sistemos Konsultavimo paslaugos **-** Kliento atstovų konsultavimas visais su Sistemos panaudojimu, vystymu ir jos veikimu susijusiais klausimais.
      3. **Vystymo paslaugas sudaro:**
         1. Išsami problemų/sutrikimų analizė. Paslaugų teikėjo atliekami darbai, kai prižiūrimos Sistemos problemos/sutrikimo negalima išspręsti be detalios programinio kodo ir duomenų analizės;
         2. Projektavimo, programavimo ir konfigūravimo darbai. Sistemos pakeitimų kūrimo ir konfigūravimo darbai, reikalingi sudėtingos problemos/sutrikimo pašalinimui, atlikus išsamią problemos/sutrikimo analizę;
         3. Duomenų tvarkymas. Didelės apimties duomenų tvarkymo darbai, reikalingi sudėtingos problemos/sutrikimo pašalinimui, atlikus išsamią problemos/sutrikimo analizę arba, kai darbų poreikis buvo sąlygotas Sistemos naudotojų klaidų;
         4. Diegimo paslaugos – Vystymo paslaugų užsakymo dokumento apimtyje modifikuotos Sistemos programinės įrangos ir jos pakeitimų (atnaujinimų) diegimo paketo paruošimas bei pateikimas, esant poreikiui – diegimas nurodytose aplinkose.
         5. Mokymai. Sistemos naudotojų ir administratorių mokymai darbo vietoje arba per nuotolinio ryšio priemones.
   2. **Paslaugų teikimo tvarka** 
      1. **Priežiūros paslaugų teikimo tvarka:**
         1. Priežiūros paslaugos teikiamos nuolat nuo Sutarties įsigaliojimo dienos (kai Priežiūros paslaugos teikiamos nuolat, Paslaugų priėmimo – perdavimo aktas kas mėnesį nėra pasirašomas, o Paslaugų teikimo ir mėnesinio mokesčio skaičiavimas prasideda Sutarties įsigaliojimo dieną). Nuolat teikiamos Priežiūros paslaugos apmokamos pagal Paslaugų teikėjo kiekvieną mėnesį iki 5 dienos pateiktą sąskaitą už praėjusį mėnesį suteiktas Priežiūros paslaugas, mokamas abonentinis fiksuotas mėnesinis mokestis.
         2. Šalių rašytiniu susitarimu, Priežiūros paslaugos gali būti atliekamos Kliento nedarbo metu, apmokant pagal faktiškai sugaištą laiką, kurį fiksuoja Paslaugų teikėjas, suteikęs paslaugas. Kiekvieną kartą po Paslaugų suteikimo, surašomas suteiktų Paslaugų priėmimo – perdavimo aktas, kuriame pateikiamas suteiktų paslaugų sąrašas, trukmė ir suma (gaunama paslaugoms atlikti sugaištą laiką dauginant iš Priežiūros paslaugų valandinio įkainio) (ši nuostata taikoma kai Techninės specifikacijos specialioje dalyje numatytas aptarnavimo laikas 8/5) . Šalims pasirašius aktą, Paslaugų teikėjas pateikia sąskaitą.
         3. Klientas Paslaugų teikimo laikotarpiu turi teisę sustabdyti Priežiūros paslaugų teikimą ir nemokėti už tokį sustabdymo laikotarpį. Apie Priežiūros paslaugų sustabdymą Paslaugų teikėjas turi būti informuojamas ne vėliau kaip prieš 1 (vieną) mėnesį raštu ar/ir elektroniniu paštu, tai patvirtinant raštišku Šalių susitarimu (raštą rengia Klientas). Apie Priežiūros paslaugų teikimo atnaujinimą Klientas Paslaugų teikėją informuoja prieš 1 (vieną) mėnesį raštu ar/ir elektroniniu paštu (jei šalys nesusitarė kitaip), tai patvirtinant raštišku Šalių susitarimu (raštą rengia Klientas).
         4. Klientas, sustabdęs Priežiūros paslaugų teikimą, gali užsakyti Priežiūros paslaugas atskirais Užsakymais, kuriuose nurodomi šių paslaugų suteikimo terminai ir apimtys. Tokiu atveju Paslaugų teikėjui apmokama už faktiškai sugaištą laiką pagal Priežiūros paslaugų valandinį įkainį, pasirašant Priežiūros paslaugų priėmimo-perdavimo aktą, kuriame nurodoma, kokios paslaugos buvo suteiktos. Šalims pasirašius aktą, Paslaugų teikėjas pateikia sąskaitą.
         5. Sistemos Palaikymo paslaugų teikimo tvarka ir terminai:
            1. Sistemos Palaikymo paslaugos teikiamos nuolat pagal Kliento pranešimus apie technines Sistemos darbo problemas/sutrikimus, išskyrus tuos atvejus, kai sustabdytas Priežiūros paslaugų teikimas pagal BTSD 3.2.1.4 punktą. BTSD 3.2.1.4 punkto taikymo metu galioja BTSD 3.2.2.17 punkte nurodyti Garantinio laikotarpio aptarnavimo reakcijos laikai ir terminai;
            2. Pranešimus apie technines Sistemos darbo problemas/sutrikimus Kliento įgalioti atstovai pateikia Paslaugų teikėjui raštu, el. paštu, faksu ar kita rašytine Paslaugų teikėjo ar Kliento pasiūlyta forma.
            3. Sistemos darbo problema/sutrikimas laikomas pašalintu, kai Kliento įgaliotas atstovas raštiškai patvirtina, kad Sistemos darbo problemos/ sutrikimo nėra;
            4. Jei Sistemos darbo sutrikimams pašalinti reikia pateikti programinio kodo pakeitimus, taikoma 3.3.1.4.3. – 3.3.1.4.4. punktuose nurodyta tvarka.
         6. Konsultavimo paslaugų teikimo tvarka ir terminai:
            1. Konsultavimo paslaugos teikiamos nuolat visą Sutarties galiojimo laikotarpį išskyrus tuos atvejus, kai sustabdytas Priežiūros paslaugų teikimas pagal BTSD 3.2.1.4 punktą. Priklausomai nuo to, kokiu būdu Klientas pateikia paklausimą, Paslaugų teikėjas Konsultavimo paslaugas suteikia atitinkamai telefonu, el. paštu ar faksu ar kita Paslaugų teikėjo pasiūlyta forma;
            2. Į Konsultavimo paslaugų teikimo terminą neįskaičiuojamas laikas, kurio metu laukiama papildomos ar patikslintos informacijos iš Kliento (pagrįstai prašomos), be kurios pagrįstai nėra įmanomas kokybiško atsakymo į konsultaciją pateikimas.
            3. Konsultavimo paslaugų poreikis gali kilti dėl:

infrastruktūrinių klausimų: serverių konfigūracija, teisių nustatymas, kiti administravimo veiksmai;

Sistemos sutrikimų, kuomet Klientas konsultuojamas apie duomenų teikimo kelią (kokie duomenys iš kokios sistemos gaunami ir kokiai sistemai perduodami), atliekama techninių log‘ų analizė;

Sistemos planuojamų pakeitimų apimtys ir rekomendacijos dėl Kliento numatytų Sistemos tobulinimo veiksmų efektyvumo: Sistemos vystymo perspektyvos, funkcijų keitimo galimybės ir ryšių pažeidžiamumas, tikėtini keitimo/vystymo realizavimo laikai, vystymo/keitimo galimybių įvertinimai ir pan.

3.2.1.6.3.4. Bet koks Paslaugų teikėjui Kliento pateiktas paklausimas, kurį Paslaugų teikėjas išsprendžia neatlikdamas modifikacijų Sistemos artefaktuose (pvz., programiniame kode, konfigūracijoje, dokumentacijoje ir pan.) yra laikomas konsultavimo paklausimu, o jo sprendimui sugaištas laikas – Konsultavimo paslaugomis

* + - 1. Klientas, sustabdęs Priežiūros paslaugų teikimą, gali užsakyti Konsultavimo paslaugas atskirais Užsakymais, kuriuose nurodomi šių Paslaugų suteikimo terminai ir apimtys. Tokiu atveju Paslaugų teikėjui apmokama už faktiškai sugaištą laiką pagal Priežiūros paslaugų valandinį įkainį, pasirašant Paslaugų priėmimo-perdavimo aktą, kuriame nurodoma, kokios paslaugos buvo suteiktos. Šalims pasirašius aktą, Paslaugų teikėjas pateikia sąskaitą.
    1. **Vystymo paslaugų teikimo tvarka:**
       1. Vystymo paslaugos teikiamos pagal Kliento poreikius, Klientui teikiant Užsakymus Paslaugų teikėjui raštu (el. paštu, faksu ar kita rašytine Paslaugų teikėjo pasiūlyta forma). Vystymo paslaugų suteikimo terminai, apimtys yra iš anksto raštu suderinami ir patvirtinami Užsakyme Paslaugų teikėjo ir Kliento įgalioto darbuotojo. Užsakymą pasirašo abi Šalys. Užsakyme yra nurodomi suteikiamos Paslaugos, reikalingos darbo valandos ir terminai.
       2. Užsakymus Klientas Paslaugų teikėjui gali pateikti visą Sutarties galiojimo laikotarpį. Užsakymų skaičius neribojamas.
       3. Paslaugų teikėjas įsipareigoja per Užsakyme Kliento nurodytą terminą pateikti Vystymo paslaugų Užsakymo reikalavimų sprendimo detalų aprašymą ir sąmatą;
       4. Vystymo paslaugų suteikimo terminai, apimtys ir sąmata, Šalių atsakomybė už atskirus veiksmus, sprendimus ar pateikiamą informaciją bei resursus (Paslaugų teikėjo atsakomybė Kliento atžvilgiu bet kokiu atveju negali būti blogesnė nei nustatyta šiame dokumente) yra iš anksto raštu suderinami ir patvirtinami Užsakyme, kurį pasirašo abi Šalys po Užsakymo pateikimo. Už apimtis (darbo valandų kiekį), kurios nebuvo suderintos (t. y. kurios nebuvo nurodytos Užsakyme) Klientas neapmoka; Paslaugų teikėjas vykdydamas Kliento Užsakymą, įsipareigoja, atlikus vertinimą, kartu pateikti užsakytų naujų Vystymo paslaugų architektūrinius sprendimus ir aprašymą, kuriame turi būti aprašytos funkcionalumo priklausomybės nuo kitų funkcionalumų, užsakytų Vystymo paslaugų sąsajos su kitomis Kliento turimomis sistemomis.
       5. Paslaugų teikėjas testavimo aplinkoje turi atlikti suteiktų Vystymo paslaugų rezultatų testavimą ir pateikti testavimo rezultatų ataskaitą. Paslaugų teikėjas turi atlikti suteiktų Vystymo paslaugų rezultatų testavimus, kurie įvardinami vystymo paslaugų užsakyme. Sistemoje Vystymo diegimai turi būti atliekami testavimo aplinkoje, siekiant patikrinti Vystymo paslaugų rezultatų funkcionalumą ir suderinamumą su esamais Sistemos moduliais ir jų funkcionalumais. Testavimo metu pastebėtos klaidos turi būti registruojamos ir jų taisymas valdomas Kliento nurodytoje sistemoje Paslaugų teikėjo lėšomis.
       6. Paslaugų teikėjas turi pateikti išsamias instrukcijas, kaip teisingai įdiegti/išdiegti į/iš Sistemos testavimo aplinką ir/ar sukonfigūruoti Sistemos tobulinimą/keitimą/vystymą gamybinėje aplinkoje.
       7. Diegimo/išdiegimo instrukcijoje Paslaugų teikėjas privalo:
          1. pateikti diegimo/išdiegimo kodų rinkinius;
          2. aprašyti diegimo darbus (žingsnius);
          3. aprašyti kiekvieno žingsnio diegimo trukmes;
          4. pateikti rekomendacijas dėl naudotojų darbo diegimo metu.
          5. pateikti diegimo į gamybinę aplinką patikros planą.
       8. Kartu su diegimo instrukcija Paslaugų teikėjas turi pateikti atnaujintą naudotojo vadovą, kuriame turi būti pateikta:
          1. keitimo/automatizuojamos funkcijos aprašymas;
          2. veiklos arba automatizuojamos funkcijos diagrama;
          3. informacija, kokie veiksmai turi būti atlikti prieš pradedant vykdyti funkciją;
          4. informacija, kaip pradėti (pvz.: nurodyti meniu kelią) vykdyti automatizuojamą funkciją;
          5. informacija, kaip atlikti (pvz.: kokius laukus užpildyti, nurodyti tų laukų paskirtį ir prasmę) automatizuojamą funkciją;
          6. informacija, kokie tolimesni veiksmai turi būti atlikti, kad pabaigti funkcijos/užduoties procesą.
       9. Naujai įkeltas funkcionalumas į Sistemos gamybinę aplinką neturi sutrikdyti kitų Sistemos modulių ir juose esančių funkcijų darbo. Jeigu naujai į gamybinę aplinką įkeltas funkcionalumas sutrikdo Sistemos modulių ir juose esančių funkcijų darbą, laikoma, kad įkeltas funkcionalumas atliktas nekokybiškai.
       10. Pagal kiekvieną Kliento pateiktą Užsakymą laiku ir tinkamai suteiktos Vystymo paslaugos yra perduodamos Klientui Šalims pasirašant suteiktų Vystymo paslaugų perdavimo-priėmimo aktą. Šalims pasirašius aktą, Paslaugų teikėjas pateikia sąskaitą. Tais atvejais, kai Užsakyme nurodytas Vystymo paslaugų suteikimo galutinis terminas yra ilgesnis nei 5 (penki) mėnesiai, Klientas Užsakyme nurodo, kad pagal šį Užsakymą galimi tarpiniai mokėjimai ir nurodo jų kiekį bei dažnumą. Numatyti tarpiniai mokėjimai galimi tik Šalims pasirašius atitinkamus suteiktų Vystymo paslaugų perdavimo-priėmimo aktus. Siekiant išvengti abejonių ir atsižvelgiant į TS 3.2.2.16., tarpiniai mokėjimai neturi įtakos garantinio termino skaičiavimui, kuris pradedamas skaičiuoti nuo perdavimo-priėmimo akto pasirašymo už galutinį Užsakymo Vystymo paslaugų rezultatą.
       11. Vystymo paslaugų perdavimo - priėmimo aktą Klientas pasirašo, kai:
           1. gamybinėje Sistemos aplinkoje galima įvykdyti veiklos procesus Vystymo paslaugų Užsakyme apibrėžta funkcionalumo apimtimi, nėra likusių Kliento nurodytų ir neištaisytų klaidų, o naujai į gamybinę aplinką įkeltas funkcionalumas veikia kokybiškai. Tais atvejais, kai diegimas į gamybinę aplinką neįvyksta ne dėl Paslaugų teikėjo suteiktų Paslaugų netinkamos kokybės ir užtrunka ilgiau nei 1 (vienas) mėnuo nuo Užsakymu užsakytų Vystymo paslaugų suteikimo Klientui dienos, Paslaugų teikėjas turi teisę reikalauti, kad Šalys dėl šių Vystymo paslaugų pasirašytų perdavimo-priėmimo aktą. Siekiant išvengti abejonių, tokiais atvejais TS 3.2.2.16 numatytas garantinis terminas pradedamas skaičiuoti nuo pirmosios užsakytų Vystymo paslaugų diegimo į gamybinę aplinką dienos apie kurią Klientas informuoja Paslaugų teikėją raštu;
           2. yra atlikta suteiktų Vystymo paslaugų bandomoji eksploatacija, kurios ilgis numatomas Užsakyme.
       12. Jei suteiktų Vystymo paslaugų perdavimo-priėmimo metu Klientas negali pilnai patikrinti suteiktų Vystymo paslaugų atitikimo Sutartyje ir Užsakyme nustatytiems reikalavimams, tai Vystymo paslaugų perdavimo-priėmimo akto pasirašymas jokiu būdu neapriboja Kliento teisės po Vystymo paslaugų perdavimo-priėmimo akto pasirašymo reikšti Paslaugų teikėjui pretenzijas dėl Vystymo paslaugų neatitikimo Sutartyje ir Užsakyme nustatytiems reikalavimams/trūkumams.
       13. Vystymo paslaugų perdavimo-priėmimo aktas surašomas dviem vienodą teisinę galią turinčiais egzemplioriais, po vieną egzempliorių kiekvienai Šaliai.
       14. Paslaugų teikėjas įsipareigoja sugeneruoti Klientui sukurtus išeities kodus (source code) ir įkelti į Kliento išeities kodų bei dokumentacijos saugyklą GITLAB. Paslaugų teikėjas taip pat įsipareigoja šiuos išeities kodus (source code) pastoviai atnaujinti po atliktų Sistemos tobulinimų, keitimų.
       15. Numatoma, kad naujo funkcionalumo atnaujinimai ir (ar) pataisymai į Kliento testavimo aplinką gali būti keliami ne daugiau kaip 2 kartus. Jeigu į testavimo aplinką įkeltas funkcionalumas buvo įkeltas daugiau kaip 2 kartus dėl Paslaugų teikėjo neišspręstų/paliktų klaidų, laikoma, kad įkeltas funkcionalumas atliktas nekokybiškai ir mokama Sutarties SD nurodyta bauda. Naujai sukurtas funkcionalumas įkeltas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai sukurtas ir į gamybinę aplinką įkeltas funkcionalumas sutrikdo Sistemoje esančių funkcijų darbą, laikoma, kad įkeltas funkcionalumas atliktas nekokybiškai.
       16. Paslaugų teikėjas šios Techninės specifikacijos suteiktoms Vystymo paslaugoms suteikia ne trumpesnę kaip 12 (dvylikos) mėnesių garantiją. Garantijos terminas skaičiuojamas nuo suteiktų Paslaugų perdavimo-priėmimo akto pasirašymo dienos.
       17. Garantiniu laikotarpiu Paslaugų teikėjas, suteikęs Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita nė vėliau kaip per 2 (dvi) darbo dienas (išskyrus, jei dėl neatitikimų/trūkumų atsirado Kritinė klaida) nuo Kliento raštiško pranešimo (el. paštu, faksu ar kita rašytine Paslaugų teikėjo pasiūlyta forma) apie nustatytų reikalavimų neatitinkančias Vystymo paslaugas išsiuntimo dienos arba pateikti laikiną sprendimą neatitikimams/trūkumams ištaisyti.
  1. **Sutarties vykdymo metu pateikiama dokumentacija**

* + 1. Vystymo paslaugų teikimo metu pateikiama dokumentacija:
       1. Paslaugų teikėjas privalo pateikti Vystymo paslaugų vertinimą pagal Kliento pateiktą excel formato formą (Priedas Nr. 1), kurioje turi būti nurodyta:
          1. Vystymo paslaugų trumpas aprašymas;
          2. Vystymo paslaugų rizikos;
          3. Vystymo paslaugų kaina;
          4. Vystymo paslaugų terminai.
       2. Užsakant Vystymo paslaugas Paslaugų teikėjas privalo pateikti Vystymo paslaugų Užsakymą pagal su Kliento suderintą formą (pridedama), kurioje turi būti nurodyta:
          1. Vystymo paslaugų kaina (detalizuota 16 valandų lygyje jei toks detalizavimas vertinant darbus yra galimas);
          2. Vystymo paslaugų terminai.
       3. Paslaugų teikėjas privalo pateikti Vystymo paslaugų rezultato testavimo ataskaitą pagal su Kliento suderintą formą, kurioje turi būti nurodyta:
          1. testuojamas objektas (pagal reikalavimus);
          2. atlikti veiksmai ir pateikti testuojami duomenys;
          3. laukiamas rezultatas;
          4. gautas rezultatas;
          5. išvados ir rekomendacijos.
       4. Kartu su Vystymo paslaugų perdavimo - priėmimo aktu Paslaugų teikėjas privalo pateikti Paslaugų, nurodytų šios Techninės specifikacijos 3.1.3.2 – 3.1.3.4 punktuose, pilną dokumentaciją:
          1. suderintus pakeitimų analizės protokolus;
          2. pakeitimų techninę specifikaciją;
          3. suprogramuotų dalių išeities tekstus;
          4. suprogramuotų dalių vykdymo kodus;
          5. diegimo/konfigūravimo instrukcijas;
          6. testavimo rezultatus suderintoje dokumento formoje;
          7. atnaujintą naudotojo vadovą;
          8. atnaujintą administravimo vadovą (jei buvo pakeitimų).
    2. Visus Techninės specifikacijos 3.3.1.4. punkte nurodytus dokumentus Paslaugų teikėjas privalo pateikti Klientui lietuvių kalba elektroninėje laikmenoje, o Klientui pareikalavus, dokumentai turi būti atspausdinti ir pateikti su parašais 2 egzemplioriais.
    3. Klientui sukurtus išeities kodus bei dokumentaciją Paslaugų teikėjas turi įkelti į Kliento išeities kodų bei dokumentacijos saugyklą GITLAB.

**TECHNINĖS SPECIFIKACIJOS SPECIALIOJI DALIS**

1. **SĄVOKOS IR SUTRUMPINIMAI**
   1. **Sistema** – elektros energijos paslaugų, tarifų, planų, pardavimų, sąskaitybos, skolų valdymo sistema (Bilingas) ir Bilingo duomenų bazės replika (angl. customer data replication, toliau – CDR), naudojama sistemos duomenų, kuriuos naudoja savitarnos svetainė ir sistema Vienas langas, nukrovimui).
   2. **Kritinis laikotarpis** - kiekvieno kalendorinio mėnesio periodai nuo 1 iki 6 mėnesio dienos ir nuo 25 iki paskutinės mėnesio kalendorinės dienos.
   3. **Nekritinis laikotarpis** - kiekvieno kalendorinio mėnesio periodas nuo 7 iki 24 mėnesio dienos.

**2. PIRKIMO OBJEKTAS**

2.1. Informacinės sistemos Bilingas ir jo kopijos CDR aptarnavimo paslaugos.

**3. PIRKIMO OBJEKTO APIMTYS**

* 1. **Aptarnavimo paslaugas sudaro:** 
     1. **Priežiūros paslaugos -** preliminarus kiekis 6 mėn.
     2. **Vystymo paslaugos** – preliminarus kiekis 1 600 darbo valandų.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Kliento veiklos tęstinumui užtikrinti yra būtina įsigyti Kliento turimos Sistemos aptarnavimo paslaugos.

Sistema yra sukurta licencijuotos programinės įrangos pagrindu:

ORACLE DB 11.2.0.4.4

ORACLE App 9.0.4.0.1 ir 10.1.2.3.0

* 1. **Pirkimo objekto aprašymas**
     1. Į aptarnavimo paslaugų apimtis įeina problemų susijusių su Oracle Designer sprendimas, bei neatitikimų su gamybine informacinės sistemos Bilingas aplinka šalinimas

4.3. **Priežiūros paslaugų teikimo tvarka ir terminai**:

4.3.1. Priežiūros paslaugos Sistemos **gamybinei aplinkai**, teikiamos numatomu laiku, kuris nurodytas žemiau esančioje lentelėje:

|  |  |
| --- | --- |
| Priežiūros paslaugos laikas (darbo valandos) | Priežiūros paslaugos laiko kategorija\* |
| I-IV: 7:30 – 16:30,  V 7:30-15:15 | 8x5 |

4.3.2. Reakcijos į Sistemos darbo sutrikimą terminas: Kritiniu laikotarpiu arba Kritinės klaidos atveju, – 0,5 (pusė) darbo val. nuo pranešimo iš Kliento gavimo, o Nekritiniu laikotarpiu 1 (viena) darbo val. nuo pranešimo iš Kliento gavimo. Reakcijos į Sistemos darbo sutrikimus terminas suprantamas kaip laiko tarpsnis nuo pranešimo registravimo raštu (telefonu, el. paštu, faksu ar kita rašytine Paslaugu teikėjo pasiūlyta forma) iki jo sprendimo pradžios;

4.3.3. Sistemos gamybinės aplinkos darbo sutrikimai turi būti pilnai pašalinti:

4.3.3.1. Kritiniu laikotarpiu arba Kritinės klaidos atveju ne ilgiau kaip 3 (tris) darbo valandas, skaičiuojamas nuo Reakcijos laiko pabaigos, o Nekritiniu laikotarpiu Kritinės klaidos atveju Sistemos darbo sutrikimai turi būti pilnai pašalinti ne ilgiau kaip per 3 (tris) darbo valandas, skaičiuojamas nuo Reakcijos laiko pabaigos;

4.3.3.2. Nekritiniu laikotarpiu ne Kritinės klaidos atveju Sistemos darbo sutrikimai turi būti pilnai pašalinti ne ilgiau kaip per 8 (aštuonias) darbo valandas, skaičiuojamas nuo Reakcijos laiko pabaigos.

4.3.4. Pasirašius Sutartį Klientas paskirs ne daugiau kaip **3 (tris)** atsakingus asmenis, kurie turės teisę pateikti Paslaugų teikėjui paklausimus.

4.3.5. Paslaugos teikėjo reakcija į paklausimą - ne ilgiau kaip 1 (vieną) Kliento darbo valandą. Reakcijos į paklausimą terminas suprantamas kaip laiko tarpsnis nuo paklausimo iš Kliento gavimo iki paklausimo nagrinėjimo pradžios. Tai laikas, per kurį Paslaugų teikėjas po pranešimo gavimo atlieka preliminarią problemos analizę, nustato klaidos prioritetą, taip pat priskiria konsultantą, kuris toliau dirbs su atsiradusia klaida ar poreikiu.

4.3.6. Konsultavimo paslaugų teikimo tvarka ir terminai:

4.3.6.1. Konsultavimo paslaugos turi būti suteiktos iš karto. Jeigu Paslaugų teikėjas negali suteikti tinkamos konsultacijos iš karto, tai Paslaugų teikėjas turi pateikti atsakymus į neatsakytus paklausimus ne vėliau kaip per 7(septynias) Kliento darbo valandas, skaičiuojamas nuo Kliento paklausimo pateikimo.

**4.4. Vystymo paslaugų teikimo tvarka ir terminai:**

4.4.1. Vystymo paslaugos teikiamos tik pagal atskirus Kliento Paslaugų teikėjui pateiktus Užsakymus Sutarties galiojimo metu. Pagal Kliento patvirtintus ir Paslaugų teikėjui pateikus aprašytus reikalavimus, Paslaugų teikėjas turi pateikti aprašytų reikalavimų vertinimą ne ilgiau negu 40 (keturiasdešimt) darbo valandų laikotarpį. Vertinime paslaugų detalizavimo (išskaidymo) žingsniai neturi viršyti 16 (šešiolikos) darbo valandų nebent atskirais atvejais su Klientu būtų suderinti konkrečiam vertinimui kitokia žingsnių trukmė valandomis

4.4.2.Suteikdamas Sistemos Vystymo paslaugas Paslaugų teikėjas įsipareigoja naudoti Kliento suteiktą Sistemos Oracle Designer saugyklą (toliau – Sistemos Oracle Designer saugykla), tokia apimtimi, kad būtų užtikrinta galimybė:

Sistemos ekranines formas generuoti naudojant vien tik standartinę Oracle Designer formų generavimo priemonę;

Oracle Designer palaikomų Sistemos duomenų bazės objektų (sekų, lentelių, indeksų, apribojimų, rodinių (ang. View) ir pan.) sukūrimo bei atnaujinimo DDL (ang. Data Definition Language) sakinius generuoti naudojant vien tik standartinę Oracle Designer duomenų bazės objektų generavimo priemonę.

Paslaugų teikėjo Vystymo paslaugos įgyvendinimo metu modifikuotų ir / arba sukurtų ekraninių formų išeities (\*.FMB) bei vykdomi (\*.FMX) moduliai turi būti parengti naudojant vien tik Sistemos Oracle Designer saugyklą ir vien tik standartinę Oracle Designer formų generavimo priemonę.

Paslaugų teikėjas patvirtina, jog žino, kad tam tikrų Sistemos Oracle Designer saugykloje saugomų Sistemos objektų apibrėžimai neatitinka Sistemos gamybinėje aplinkoje eksploatuojamų objektų versijų. Visas išlaidas, susijusias su Sistemos Oracle Designer saugykloje saugomų Sistemos objektų apibrėžimų atnaujinimu taip, kad jie atitiktų Sistemos gamybinėje aplinkoje eksploatuojamų objektų versijas, Paslaugų teikėjas yra įskaičiavęs į savo paslaugų įkainį.

4.4.3. Paslaugų teikėjas, suteikęs Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita ne vėliau kaip per 4 (keturias) darbo valandas nuo Kliento raštiško pranešimo apie Sutartyje nustatytų reikalavimų neatitinkančias Vystymo paslaugas išsiuntimo dienos. Terminas Vystymo paslaugų rezultato trūkumams šalinti Šalių susitarimu gali būti pratęstas, jei nesibaigus nurodytam trūkumų šalinimo terminui, Paslaugų teikėjas pateikia Klientui argumentuotą prašymą, nurodydamas abi sąlygas kartu, kad trūkumams ar/ir gedimui pašalinti būtinas ilgesnis terminas dėl sudėtingo techninio sprendimo, kai tokie trūkumai ar/ir gedimai atsirado ne dėl Paslaugų teikėjo aplaidaus Sutarties vykdymo, pratęsiant terminą, Šalys pasirašo susitarimą; lygiaverčiu dokumentų bus laikomas Paslaugų teikėjo prašymas ir Kliento įgalioto atstovo rašytinis patvirtinimas.